user
ඇමෙරිකාවේ සුප්‍රකට TIME සඟරාවට අනුව , 2020 " වසරේ හොඳම ළමයා " කවුද ?
assistant
ඇමෙරිකාවේ සුප්‍රකට TIME සඟරාවට අනුව , 2020 " වසරේ හොඳම ළමයා  වුයේ 
ගීතාංජලී රාඕ  ය.
 ලෝක ප්‍රකට TIME සඟරාව වසරක් පාසා ලෝකයේ සුවිශේෂී පුද්ගලයන් ඇගැයීම සඳහා පවත්වන මෙම වැඩසටහන සඳහා , " ලෝකයේ හොඳම ළමයා " ලෙස කෙනෙකු නම් කලේ පළමු වතාවටයි
ගීතාංජලී රාඕ කියන්නෙ , ඉන්දියානු සම්භවයක් සහිත ඇමෙරිකානු දැරියක් . ඇය දක්ෂ තරුණ විද්‍යාඥවරියක් වගේම නව නිපැයුම් කිහිපයකම හිමිකාරිණියක් .
ඇගේ මුල්ම නිර්මාණය වුණේ , ජලයේ ඇති විෂ රසායනික හඳුනාගැනීම සඳහා නිපදවූ උපාංගයයි . කාබන් නැනෝ ටියුබ් සංවේදක තාක්ෂණය උපයෝගී කරගනිමින් , ජලයේ ඇති විෂ හඳුනාගෙන බ්ලූටූත් මගින් ඒ බව දැනුම්දීම තමයි ඒ උපකරණයෙන් සිදුවුණේ . 2017 වසරේ ඇමෙරිකාවේ හොඳම තරුණ විද්‍යාඥයා ලෙස ඇය අගැයීමට ලක්වුණේ , මෙම නිර්මාණය නිසයි . එසේම එම වසරේදීම, අවුරුදු 30 ට අඩු ලෝකයේ වැඩදායකම පුද්ගලයන්ගේ ලැයිස්තුවටත් ඇය ඇතුලත්වුණා .
ඒ වගේම , ඇයගේ තවත් නිර්මාණයක් තමයි , අන්තර්ජාල සමාජ ජාල මාධ්‍ය හරහා " සයිබර් හිරිහැර " හඳුනාගැනීම සඳහා නිපදවූ " කයින්ඩ්ලි " කියන කෘත්‍රිම මෘදුකාංගය .
2019 වසරේදී " ඔපොයිඩ් " වේදනා නාශක වලට ඇබ්බැහිවූවන් හඳුනාගැනීම සඳහා නිපදවූ මෙවලමක් වෙනුවෙන් ඇය , එම වසරේදී " පිලර් " සම්මානය හිමිකරගත්තා .
ලොව පුරා නව නිපැයුම්කරුවන්ගේ නිර්මාණ එළිදක්වන " ටෙඩෙක්ස් " සමුළුව තෙවරක් ඇමතීමටද ඇයට හැකිවුණා .
දැනට ඇය මැසචුසෙට් තාක්ෂණ විද්‍යා ආයතනයේ ආයතනයේ ශිෂ්‍යාවක් ලෙස අධ්‍යාපනය ලබන අතර , TIME සඟරාවේ 2020 දෙසැම්බර් කලාපයේ මුල් පිටුව ඇයගේ රුවින් හැඩවී ඇත .